rejauldu/bengali-wikipedia huggingface dataset:
থাম্ব|আফগানিস্তানের ভাষা মানচিত্র। সবুজ রঙ পশাই ভাষা দেখায় পাশাই উত্তরপূর্ব আফগানিস্তানের কপিসা, লাঘমান, নুরিস্তান, কুনার, এবং নঙ্গারহার প্রদেশগুলির বিভিন্ন অংশে বাসবাসকারী পাশাই জাতির দ্বারা ব্যবহৃত একটি ভাষা। এটি ইন্দো-আর্য ভাষাগোষ্ঠির  দার্দীয় ভাষাসমূহের অন্তর্গত একটি ভাষা। এই ভাষার বেশিরভাগ বক্তাই দ্বিভাষিক  এবং এই ভাষার সাথে পশতু ভাষাও ব্যবহার করে থাকেন। এই ভাষাভাষিদের মধ্যে স্বাক্ষরতার হার ২৫%।   নামকরণ  উনবিংশ শতাব্দীর ভাষাবিজ্ঞানি জর্জ আব্রাহাম গ্রিয়ার্সনের মতে "পাশাই" শব্দটি "পৈশাচী" শব্দের অপভ্রংশ। তবে হেনরি ওয়াল্টার বেলিউয়ের মতে শব্দটি "পাদশাহী" শব্দের গুণবাচক বহুবচনীয় রূপ।   উপভাষা বা প্রকার  এই ভাষার চারটি উপভাষা আছে যার মধ্যে আভিধানিক মিল হলো ৩০%: উত্তরপূর্ব: আরেট, চালাস বা চিলাস, কান্ডাক, কোরাঙ্গাল, কুর্দার উপভাষা উত্তরপশ্চিম: আলাসাই, বোলাঘাইন, গুলবাহার, কোহনাদেহ, লৌরোবান, নাজিল, নাঙ্গারাচ, পাচাগান, পান্ডাউ, পারাজঘান, পাশাগার, সাঞ্জান, শামাকোট, শুতুল, উজবিন, বাডাউ উপভাষা দক্ষিণপূর্ব: দামেঞ্চ, লাঘমানি, সুম, এবংগ উচ্চ এবং নিম্ন দরাই নূর উপভাষা দক্ষিণপশ্চিম: ইশপি, ইসকেন, তাগাউ উপভাষা   লিখন পদ্ধতি  ২০০৩-এর আগে অবধি এই ভাষার কোন লিখিত রূপ ছিল না। তবে ২০০৩ সালে এই ভাষাকে লেখার জন্য আরবি লিপি ভিত্তিক একটি বর্ণমালা তৈরি করা হয়: কম্পিউটার লোকেল রিকোয়ারমেন্টস ফর আফগানিস্তান   آ ا ء أ ؤ ئ ب پ ت ث ج چ ح خ د ذ ر ز ژ س ش ص ض ط ظ ع غ ف ق ک ك گ ل م ن و ه ۃ ھ ى ي   শব্দভান্ডার  নিচে কিছু পাশাই শব্দের উদাহরণ দেওয়া হলো:   পাশাই (নাস্তালিক)  পাশাই (বাংলা)  বাংলা অর্থ   পনজয়  পুরুষ   জাইফ  মহিলা/স্ত্রী   তাতয়  বাবা   আই  মা   লায়া  ভাই   সায়া  বোন   ঘোড্ডা  ঘোড়া   গা  গরু   মাচহ  মাছ   বকুট্টা  বড়ো   চোটা  ছোট   দার  কাঠ   অঙ্গার  আগুন   চাল  চুল   অঞ্চ  চোখ   নাস্ত  নাক   কুচ  পেট   তথ্যসূত্র   বিষয়শ্রেণী:দার্দীয় ভাষাসমূহ বিষয়শ্রেণী:আফগানিস্তানের ভাষা
thumb|upright=2|যেসব দেশে পর্তুগিজ একটি দাপ্তরিক ভাষা (আইনত বা কার্যত)।  পর্তুগিজভাষী () বলতে বিশ্বের সেইসব ব্যক্তিকে বোঝায়, যারা মাতৃভাষা হিসেবে পর্তুগিজ ভাষায় কথা বলে। যেসব দেশে বা অঞ্চলে পর্তুগিজভাষী সম্প্রদায় বাস করে, তাদেরকে একত্রে পর্তুগিজভাষী বিশ্ব (Mundo Lusófono) বলে। এগুলি ইউরোপ, দুই আমেরিকা, আফ্রিকা ও এশিয়া মহাদেশ ও ওশেনিয়া অঞ্চলে অবস্থিত। সারাবিশ্বে প্রায় ২৭ কোটি পর্তুগিজভাষী ব্যক্তি আছে।  পর্তুগিজভাষী বিশ্বের ইতিহাস পর্তুগিজ সাম্রাজ্যের ইতিহাসের সাথে অঙ্গাঙ্গীভাবে জড়িত। এছাড়া প্রবাসী পর্তুগিজ ও প্রবাসী ব্রাজিলীয়দের আন্তর্জাতিক সম্প্রদায়গুলিও পর্তুগিজ ভাষা ও সংস্কৃতি ছড়িয়ে দিতে ভূমিকা রেখেছে। সম্প্রতি বিশ্বের পর্তুগিজভাষী জাতিগুলি রাজনৈতিক, সাংস্কৃতিক ও অর্থনৈতিক সহযোগিতার উদ্দেশ্যে একত্রিত হয়ে একটি আন্তর্জাতিক সংগঠন করেছে, যার নাম পর্তুগিজভাষী জাতিসমূহের সম্প্রদায়।  পর্তুগিজভাষী দেশগুলির তালিকা + দেশ জনসংখ্যা (জুলাই ২০১৭ আনু.) আরও তথ্য মর্যাদা  ব্রাজিল  ২০,৭৩,৫৩,৩৯১  ব্রাজিলে পর্তুগিজ ভাষা বিপুল সংখ্যক সংখ্যাগরিষ্ঠ অধিবাসীর মাতৃভাষা  অ্যাঙ্গোলা  	২,৯৩,১০,২৭৩  অ্যাঙ্গোলায় পর্তুগিজ ভাষা উল্লেখযোগ্য সংখ্যালঘু সম্প্রদায়ের মাতৃভাষা এবং সংখ্যাগরিষ্ঠ জনগণের দ্বিতীয় ভাষা  মোজাম্বিক  ২,৬৫,৭৩,৭০৬  মোজাম্বিকের পর্তুগিজ ভাষা উল্লেখযোগ্য সংখ্যালঘু সম্প্রদায়ের মাতৃভাষা  পর্তুগাল  ১,০৮,৩৯,৫১৪  পর্তুগালের পর্তুগিজ ভাষা১বিপুল সংখ্যক সংখ্যাগরিষ্ঠ মানুষের মাতৃভাষা  গিনি-বিসাউ  ১৭,৯২,৩৩৮  গিনি-বিসাউয়ের পর্তুগিজ ভাষাউল্লেখযোগ্য সংখ্যালঘু জনগোষ্ঠীর মাতৃভাষা  পূর্ব তিমুর  ১২,৯১,৩৫৮  পূর্ব তিমুরের পর্তুগিজ ভাষাসংখ্যালঘু জনগোষ্ঠীর দ্বিতীয় ভাষা  বিষুবীয় গিনি৩  ৭,৭৮,৩৫৮  বিষুবীয় গিনির পর্তুগিজ ভাষা উল্লেখযোগ্য সংখ্যালঘু জনগোষ্ঠীর মাতৃভাষা  মাকাউ২  ৬,০১,৯৬৯  মাকাউয়ের পর্তুগিজ ভাষা ক্ষুদ্র সংখ্যালঘু জনগোষ্ঠীর মাতৃভাষা  কাবু ভের্দি  ৫,৬০,৮৯৯  কাবু ভের্দির পর্তুগিজ ভাষা সংখ্যাগরিষ্ঠ জনগোষ্ঠীর দ্বিতীয় ভাষা  সাঁউ তুমি ও প্রিন্সিপি ২,০১,০২৫  সাঁউ তুমি ও প্রিঁসিপির পর্তুগিজ ভাষা বিপুল সংখ্যাগরিষ্ঠ জনগোষ্ঠীর মাতৃভাষা  মোট   ২৭ কোটি ৯০ লক্ষ পর্তুগিজভাষী দেশসমূহের সম্প্রদায়  টীকা  আরও দেখুন  তথ্যসূত্র  বহিঃসংযোগ  Words Without Borders explores Lusophone literature in translation Flavours of Lusophony   বিষয়শ্রেণী:পর্তুগিজভাষী সংস্কৃতি বিষয়শ্রেণী:পর্তুগিজভাষী দেশ ও অঞ্চল বিষয়শ্রেণী:ঐতিহাসিক অঞ্চল
লাইবেরিয়া জাতীয় অলিম্পিক কমিটি (; এছাড়াও সংক্ষেপে আইওসি কোড এলবিআর দ্বারা পরিচিত) হলো লাইবেরিয়ার জাতীয় অলিম্পিক কমিটি। এই সংস্থাটির ১৯৫৪ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর লাইবেরিয়ার মনরোভিয়ায় অবস্থিত।  বর্তমানে লাইবেরিয়া জাতীয় অলিম্পিক কমিটির সভাপতির দায়িত্ব পালন করছেন ফিলিপবার্ট সেমোগাই ব্রাউন, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ফেডেরিক জে এ প্র্যাট।  ইতিহাস ১৯৫৪ সালে লাইবেরিয়ার বহু-ক্রীড়ার সর্বোচ্চ সংস্থা হিসেবে লাইবেরিয়া জাতীয় অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় ২ বছর পর লাইবেরিয়া ১৯৫৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে লাইবেরিয়া  তথ্যসূত্র  বহিঃসংযোগ   এএনওসিতে লাইবেরিয়া জাতীয় অলিম্পিক কমিটি   অলিম্পিডিয়ায় লাইবেরিয়া জাতীয় অলিম্পিক কমিটি   অলিম্পিক.কমে লাইবেরিয়া জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে লাইবেরিয়া বিষয়শ্রেণী:লাইবেরিয়ার ক্রীড়া পরিচালনা পরিষদ বিষয়শ্রেণী:১৯৫৪-এ লাইবেরিয়ায় প্রতিষ্ঠিত বিষয়শ্রেণী:১৯৫৪-এ প্রতিষ্ঠিত ক্রীড়া সংস্থা
কুষ্টিয়ার কুলফি মালাই বৃহত্তর কুষ্টিয়া অঞ্চলের একটি বিখ্যাত খাবার। এই কুলফি মালাই তৈরি করেন কুষ্টিয়া জেলার আশরাফুল ইসলাম নামে এক ব্যক্তি, তিনি এই মালাই তৈরি করতে দুধ, কিচমিস, ডিম, কলা, বাদাম, বরফ প্রভৃতি ব্যবহার করে থাকেন। এই মালাইয়ের স্বাদের কারণে এটি সারা দেশের মধ্যে বিখ্যাত। কুষ্টিয়ায় আগমনকৃত পর্যটক এই মালাই খুব পছন্দ করেন। এই মালাই সাধারণত ফেরি করে বিক্রি করা হয়। বর্তমানে এই মালাই ঢাকার বিভিন্ন স্থানে পাওয়া যায়।   ইতিহাস  এই মালাই কুষ্টিয়া-পাবনা অঞ্চলে জনপ্রিয় একটি আইসক্রিম-মালাই। বর্তমান মালাইয়ের প্রস্তুতকারক আশরাফুল ইসলামের পূর্ব পুুরুষের বাড়ি পাবনা জেলায়। নদী ভাঙ্গনের পর ছোট বেলায় বাবার সঙ্গে ঢাকায় চলে আসেন। আশরাফুল তার বাবার কাছ থেকেই কুলফি আইসক্রিম তৈরি করা শিখেছেন। বর্তমানে তিনি কামরাঙ্গীরচর এলাকায় বসবাস করেন এবং ঢাকার বিভিন্ন স্থানে স্থানে ঘুরে ঘুরে এই মালাই বিক্রি করেন।   উপাদান  আশরাফুল ইসলাম এই মালাই তৈরি করতে এলাচ, দারচিনি, দুধ, কিচমিস, ডিম, কলা, বাদাম, বরফ প্রভৃতি ব্যবহার করে থাকেন। তবে কুষ্টিয়া অঞ্চলে যারা এই মালাই প্রস্তুত করে তাদের উপাদান কিছু ভিন্ন হতে পারে। মালাইয়ের প্রস্তুত প্রণালী কিছুটা এরকম:   প্রথমে একটি পাত্রে দুধ দিয়ে বেশি আঁচে নেড়ে ফুটিয়ে নিতে হবে। এরপর জাফরান দিতে চাইলে একটু দুধ তুলে জাফরান গুলে রাখুন আলাদা করে রাখতে হবে।   এরপর পাত্রে ক্রিম বা মালাই দিতে হবে। আনুমানিক ২০ মিনিট ধরে নেড়ে নেড়ে দুধ ঘন করতে হবে।  এরপর দুধ শুকিয়ে অর্ধেকটা হয়ে এলে ফ্লেভার দিতে হবে, চিনি এবং বাদাম কুচি দিয়ে আরও ৫ মিনিট জ্বালালে ভালো হবে।  এরপর মিশ্রণ নামিয়ে ঠাণ্ডা করে সাধারণ তাপমাত্রায় এনে কুলফির আকার নিজের পছন্দমত দেওয়া যাবে।  এরপর মালাইয়ের মাঝবরাবর ভেতরে কাঠি ঢুকিয়ে দিয়ে পুরোপুরি ঠাণ্ডা করতে করলে এই মালাই প্রস্তুত হবে।   জনপ্রিয়তা  কুষ্টিয়ার বিভিন্ন স্থানে বিশেষ করে পর্যটন স্থান যেমন: লালন শাহের মাজার, শাহী মসজিদ, ছেউড়িয়া, মীর মশাররফ হোসেনের বাস্তুভিটা, ইসলামী বিশ্ববিদ্যালয় ক্যাম্পাস প্রভৃতি স্থানে এই মালাই সহজে পাওয়া যায়।   আরো দেখুন   তিলের খাজা   তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:মিষ্টি খাবার বিষয়শ্রেণী:কুষ্টিয়ার রন্ধনশৈলী বিষয়শ্রেণী:বাংলাদেশের দুগ্ধজাত পণ্য
জগতবেড় ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।   ইতিহাস  ভৌগোলিক অবস্থান ও আয়তন  পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।   প্রশাসনিক এলাকা  জগতবেড় ইউনিয়ন মোট ৯ টি প্রশাসনিক ওয়ার্ড এ বিভক্ত। এছাড়া এই ইউনিয়নে বেশ কয়েকটি গ্রাম রয়েছে। যার মধ্যে উল্লেখযোগ্য  ভাণ্ডারদহ, পাটেরডাঙ্গা,  ভোটহাত খাতাপাড়া, মছলিটারি, দেওদাপাড়া, বেলবেলীরডাঙ্গা, কামারটারি, নাজিরগোমানি, দোলাইটারি,  গুরুপাড়া,  আশোয়ারপাড়া, ছিচারপাড়।   জনসংখ্যা  ২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে,  যার মধ্যে পুরুষ হল ১৪২২৮ জন এবং নারী হল ১৪০৭৩ জন।   শিক্ষা ও সংস্কৃতি  জগতবেড় ইউনিয়নের গড় সাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এই ইউনিয়নে মোট ৪ টি হাই স্কুল রয়েছে ।  ১. জগতবেড় উচ্চ বিদ্যালয়  ২. কচুয়ারপাড় উচ্চ বিদ্যালয়  ৩. ভান্ডারদরহ উচ্চ বিদ্যালয়  ৪. মোহাম্মদপুর উচ্চ বিদ্যালয়  জগতবেড় উচ্চ বিদ্যালয় অন্যতম প্রধান শিক্ষা প্রতিষ্ঠান । এটি ১৯৫২ সালে প্রতিষ্ঠিত হয় । এছাড়া এই ইউনিয়নে ২৮ টি প্রাথমিক বিদ্যালয়, ১ টি দাখিল মাদ্রাসা, ৬ টি কিন্টার গার্ডেন স্কুল সহ আরো বেশ কিছু শিক্ষাপ্রতিষ্ঠান রয়েছে ।  সাংস্কৃতিক চর্চার দিক থেকে এটি পাটগ্রাম উপজেলার  অন্য ইউনিয়নের থেকে   বেশ এগিয়ে । এই ইউনিয়নের ভেরভেরিরহাট এলাকার অধিবাসি কবি শমসের বেশ খ্যাতিমান ছিলেন । তিনি একাধারে কবি ও ভাওয়াইয়া গীতিকার ছিলেন । ধীরেন দাস, হবিবুর রহমান এরা রংপুর বেতারের শিল্পী ছিলেন ।  এছাড়া বর্তমানেও ইউনিয়নে বেশ অনেক ভাওয়াইয়া শিল্পী রয়েছে ।  অত্র ইউনিয়নের সবচেয়ে অবহেলিত এলাকা হচ্ছে দাসপাড়া। সেখানে রয়েছে আদিযুগের আচার অনুষ্ঠান ও যাতায়াত ব্যবস্থার খুবই দুরঅবস্থা।   অর্থনীতি ও যোগাযোগ  জগতবেড় ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  জগতবেড় ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:পাটগ্রাম উপজেলার ইউনিয়ন
অধ্যাপক ড. ইফতেখার উদ্দিন চৌধুরী (জন্ম: ১ জুলাই ১৯৫৫)  চট্টগ্রাম বিশ্ববিদ্যালয়ের ১৭তম এবং সাবেক উপাচার্য। ২০১৫ সালের ১৫ জুন বিশ্ববিদ্যালয়ের আচার্য ও রাষ্ট্রপতি এডভোকেট আব্দুল হামিদ অধ্যাপক ড. ইফতেখার উদ্দিন চৌধুরীকে চট্টগ্রাম বিশ্ববিদ্যালয়ের উপাচার্য হিসাবে নিয়োগ দেন।  তিনি চবির সমাজতত্ত্ব বিভাগের শিক্ষক ছিলেন।   জন্ম ও পারিবারিক পরিচিতি  ইফতেখার উদ্দিন চৌধুরী ১৯৫৫ সালের ১ জুলাই চট্টগ্রাম নগরীর এক সম্ভ্রান্ত মুসলিম পরিবারে জন্মগ্রহণ করেন।   শিক্ষাজীবন  তিনি ১৯৭০ সালে এস.এস.সি এবং ১৯৭২ সালে এইচ.এস.সি পরীক্ষায় উত্তীর্ণ হন। তিনি চট্টগ্রাম বিশ্ববিদ্যালয়ের অধীনে বি.এ ও এল.এল.বি ডিগ্রী অর্জন করেন। ১৯৮১ সালে তিনি চট্টগ্রাম বিশ্ববিদ্যালয়ের সমাজতত্ত্ব বিভাগ থেকে এম.এ পরীক্ষায় প্রথম শ্রেণীতে প্রথম স্থান অধিকার করেন।  তিনি ১৯৮৩ সালে জাপান সরকারের বৃত্তি নিয়ে ওসাকা বিশ্ববিদ্যালয় থেকে জাপানী ভাষায় ডিগ্রী এবং ১৯৮৮ সালে সুকুমা বিশ্ববিদ্যালয় থেকে পি.এইচ.ডি ডিগ্রী অর্জন করেন।  ড.চৌধুরী ১৯৮৮-১৯৮৯ সালে যুক্তরাষ্ট্রের ক্যালির্ফোনিয়া বিশ্ববিদ্যালয় থেকে পোস্ট ডক্টরাল প্রোগ্রাম শেষ করেন।   তথ্যসূত্র    বহিঃসংযোগ   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তির জীবনীমূলক নিবন্ধ যার উৎস অপর্যাপ্ত বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের উপাচার্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  --জয়ন্ত (আলাপ - অবদান) ১৬:২৫, ১০ নভেম্বর ২০১৮ (ইউটিসি) মুক্তঝুরি   – (অপসারণের প্রস্তাবনা দেখুনলগ দেখুন) () তথ্যসূত্র নেই, ভুল তথ্য, শিরোনামে ভুল বানান, নিবন্ধের আকার ছোট। স্থানান্তর না করে সম্পর্কিত নিবন্ধ নতুন করে তৈরি করা উচিত। Soumyapatra13 (আলাপ) ১৩:৫৩, ৩ নভেম্বর ২০১৮ (ইউটিসি)  , যে সকল কারণ উল্লেখ করেছেন, তার কোনটি অথবা সবকটির জন্য কি একটা নিবন্ধ অপসারণ করা যায়? আপনি চাইলেই উক্ত ত্রুটি গুলো ঠিক করতে পারেন। — সাফি ১৬:৪৩, ৫ নভেম্বর ২০১৮ (ইউটিসি)  মন্তব্যের জন্য ধন্যবাদ। নিবন্ধটি উন্নয়নের চেষ্টা করছি। Soumyapatra13 (আলাপ) ১৪:০৮, ৭ নভেম্বর ২০১৮ (ইউটিসি)  অপসারনের জন্য কোন যুক্তি দেখছি না। নিয়মানুসারে নিবন্ধটি রেখে দেওয়ার পক্ষে। --NahidHossain (আলাপ) ০৫:০৭, ৬ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__রেখে দেয়া হল। প্রস্তাবনার পর কিছুটা সম্প্রসারণ করা হয়েছে। ~মহীন (আলাপ) ১১:৩৪, ১৮ ডিসেম্বর ২০২৪ (ইউটিসি) :অরণ্য রোগবিজ্ঞান   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () নিবন্ধটি আকারে ছোট। নিবন্ধটি বড় না করলে এটি অপসারণ করুন Md Mobashir Hossain Ibn Md Zakir Hossain (আলাপ) ০৩:৪৬, ১৭ ডিসেম্বর ২০২৪ (ইউটিসি)   নীতিমালায় কোথাও উল্লেখ নেই যে ছোট নিবন্ধ অপসারণযোগ্য। নিবন্ধের বিষয়বস্তু যদি উল্লেখযোগ্য হয় এবং নির্ভরযোগ্য সূত্র থাকে তবে তা অপসারণযোগ্য নয়। মেহেদী আবেদীন ০৪:০৮, ১৭ ডিসেম্বর ২০২৪ (ইউটিসি)  দ্রুত রাখুন ―  ☪  কাপুদান পাশা (✉) ০৮:২১, ১৭ ডিসেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উদিতা গোস্বামী (জন্ম ৯ ফেব্রুয়ারি ১৯৮৪"Birthday time for Udita Goswami", Mid Day, 7 February 2011) একজন ভারতীয় অভিনেত্রী যাকে বলিউড চলচ্চিত্রে অভিনয় করতে দেখা যায়।   শৈশব  উদিতা ভারতের উত্তরাখণ্ড রাজ্যের দেরাদুনে জমগ্রহণ করেন। তার বাবা ঘারওয়াল, উত্তরাখণ্ড আধিবাসী এবং তার মা শিলং, মেঘালয়ে বসবাসকারী একজন নেপালী অধিবাসী।"'Emraan is like my brother' - Udita Goswami" , Bollywood Hungama, 18 September 2007 তিনি তার অষ্টম শ্রেণি পর্যন্ত তার শিক্ষা সম্পন্ন করেন দেরাদুনের মা আনন্দময়ী মেমোরিয়াল এবং ডি.এ.ভ. পাবলিক বিদ্যালয়ে। তিনি তার শৈশবের বেশিরভাগ সময় নেপালের কাঠমান্ডুতে অতিবাহিত করেন।:hi:उदिता गोस्वामी   কর্মজীবন  উদিতা গোস্বামী তার অভিনয় জীবন সুরু করেন বিভিন্ন পণ্যের মডেল হিসেবে কাজ করার মাধ্যমে যেমন পেপসি, টাইটান ঘড়ি এবং নকিয়া তাদের মধ্যে অন্যতম। তিনি চলচ্চিত্রে অভিষেক করেন পূজা ভাট পরিচালিত ২০০৩ সালের বলিউড সিনেমা পাপ এর মাধ্যমে। এর পরবর্তী তার অভিনীত সিনেমা “যেহের”, এই সিনেমায় ইমরান হাশমি এবং শমিতা শেঠীও অভিনয় করেন। এই সিনেমার তার গুরুত্বপূর্ণ চরিত্রে অভিনয় করেন এবং চলচ্চিত্র শিল্পে একটি পরিচিত মুখ প্রতিষ্ঠিত হয়। তাকে দিনু মরিয়ার বিপরীতে আকসার সিনেমায়ও দেখা যায়। তিনি আহ্‌মেদ খানের কেয়া খুব লাগতি হো গানের রিমিক্স ভিডিওতে মুহিত সুরির বিপরীতে অভিনয় করেন।"Udita and Upen team up", IndiaFM News Bureau, 19 July 2005   ব্যক্তিগত জীবন  তার সাথে মুহিত সুরির ৯ বছরের সম্পর্ক ছিল। তারা ২০১৩ সালের ২৯ জানুয়ারি বিবাহ বন্ধনে আবদ্ধ হন।   চলচ্চিত্র   বছর  সিনেমা  চরিত্র  টীকা ২০০৩  পাপ কেয়া প্রথম অভিনীত সিনেমা ২০০৫  যেহের  আনা ভারগেসে  ২০০৬  আকসার  শীনা রায় সিং   ২০০৬  দিল দিয় হে  পান্নু  বিশেষ অতিথি ২০০৭  আগার  জানভী  ২০০৯  কিস্‌সে পেয়ার কারু  শীতল  ২০০৯  ফক্স  সোফিয়া    ২০০৯  দ্য ম্যান   স্থগিত ২০০৯  হেল্লো ইন্ডিয়া   চলমান ২০১০  চেজ  নুপুর চৌহান  ২০১০  এপার্টমেন্ট  বন্ধত্ব অতিথি   ২০১০  রোক্‌খ    ২০১২  মেরে দোস্ত পিকচার আভি বাকি হে    ২০১২  ডায়রী অব এ বাটারফ্লাই  গুল    তথ্যসূত্র    বহিঃসংযোগ     বিষয়শ্রেণী:ভারতীয় অভিনেত্রী বিষয়শ্রেণী:ভারতীয় নারী মডেল বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:নেপালি বংশোদ্ভূত ভারতীয় ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:উত্তরাখণ্ডের অভিনেত্রী
এক-বংশজাততা () বলতে বোঝানো হয় এমন একটি জীবগোষ্ঠী, যাদের সবার উৎপত্তি একই পূর্বপুরুষ থেকে। জীববিজ্ঞানের শ্রেণীবিন্যাসে ক্ল্যাডিস্টিক্স নামে একটি পদ্ধতি ব্যবহার করা হয়, যাতে শ্রেণীকরণ জীবের বিবর্তন অনুযায়ী করা যায়।  যদি কোনো গোষ্ঠীতে একটি সাধারণ পূর্বপুরুষ এবং তার সব বংশধর থাকে, সেটিকে বলা হয় এক-বংশজাত (Monophyletic দল)।  যদি কোনো গোষ্ঠীতে জীবেরা থাকে কিন্তু তাদের সেই সাধারণ পূর্বপুরুষ না থাকে, সেটিকে বলা হয় বহু-বংশজাত (Polyphyletic দল)। এটি সাধারণত ঘটে সমান্তরাল-বিবর্তন এর কারণে, যখন ভিন্ন পূর্বপুরুষ থেকে উদ্ভূত জীবেরা দেখতে বা আচরণে মিল রাখে।  আর যদি গোষ্ঠীতে পূর্বপুরুষ থাকে, কিন্তু তার কিছু বংশধর বাদ পড়ে, সেটি হয় আংশিক-বংশজাত (Paraphyletic দল)।   উদাহরণ    পাখি এবং সরীসৃপকে একসাথে ধরলে এটি একটি এক-বংশজাত গোষ্ঠী হয়।  হোমো গণ-এর সব প্রজাতি (যেমন, মানব), Hominidae পরিবারের এক পূর্বপুরুষ থেকে এসেছে, তাই এটি এক-বংশজাত।  কিন্তু যদি দেখা যায় Homo habilis আলাদা পূর্বপুরুষ থেকে এসেছে এবং সেই পূর্বপুরুষ হোমো গণে নেই, তবে এটি হয়ে যায় বহু-বংশজাত। তখন জীববিজ্ঞানীরা হয় হোমো গণকে ভাগ করবেন, নয়তো সেই নতুন পূর্বপুরুষকে যুক্ত করে হোমো গণকে বিস্তৃত করবেন।   উদ্ভিদের ক্ষেত্রে পলিপ্লয়েডি  গাছপালার ক্ষেত্রে পলিপ্লয়েডি (অতিরিক্ত ক্রোমোজোম সেট থাকা) কারণে অনেক সময় শ্রেণীবিন্যাসে সমস্যা হয়। কিছু গাছের প্রজাতির উদ্ভব বহুবার ঘটেছে, তাই এগুলোর একটি নির্দিষ্ট পূর্বপুরুষ নেই।  উদাহরণস্বরূপ, Tragopogon miscellus (সালসিফাই) নামক এক সংকর উদ্ভিদ ওয়াশিংটন অঙ্গরাজ্যে ২০ বার পর্যন্ত উদ্ভূত হয়েছে।  দুই ঘনিষ্ঠ গাছের সংকরায়নের পর যদি তারা পলিপ্লয়েড হয়ে যায় এবং স্বতন্ত্র প্রজাতি হিসেবে চলতে থাকে, তবে এগুলো সাধারণ নিয়মের বাইরে পড়ে এবং আন্তর্জাতিক উদ্ভিদ নামকরণ কমিশন (ICBN)-এর বিশেষ নিয়ম অনুযায়ী শ্রেণীবদ্ধ করা হয়।   আরও দেখুন    Clade  Crown group  Glossary of scientific naming  Monotypic taxon  আংশিক-বংশজাততা  বহু-বংশজাততা   বহিঃসংযোগ    Abbey, Darren (1994–2006)। গ্রাফিক্যালভাবে এক-বংশজাততা, বহু-বংশজাততা এবং আংশিক-বংশজাততার ব্যাখ্যা। ক্যালিফোর্নিয়া বিশ্ববিদ্যালয়, বার্কলে  Carr, Steven M. (2002)। Concepts of monophyly, polyphyly & paraphyly  Hyvönen, Jaako (2005)। Monophyly, consensus, compromise (PDF)। হেলসিংকি বিশ্ববিদ্যালয়  Phylogenetic Trees and Classification – Digital Atlas of Ancient Life, Paleontological Research Institution   তথ্যসূত্র   বিষয়শ্রেণী:জীববিজ্ঞান বিষয়শ্রেণী:শ্রেণিবিন্যাস (জীববিজ্ঞান) বিষয়শ্রেণী:বিবর্তন
নুরুদ্দিন আহমেদ (১৯০৪ - ১৯৭৫) একজন ভারতীয় আইনজীবী এবং দিল্লির তিনবারের মেয়র ছিলেন। ভারতের ভাওয়ালপুরের সাদিক এগারটন কলেজের প্রিন্সিপাল মুশতাক আহমেদ জাহিদীর ঘরে ১৯০৪ সালে দিল্লিতে একটি ধনী পরিবারে জন্মগ্রহণ করেন। তিনি দিল্লির সেন্ট জেভিয়ার্স স্কুলে প্রাথমিক শিক্ষা সম্পন্ন করেন এবং সেন্ট স্টিফেন কলেজ থেকে প্রাক-স্নাতক অধ্যয়ন সম্পন্ন করেন। পরবর্তীকালে, তিনি ইনার টেম্পলে আইন অধ্যয়নের আগে কেমব্রিজ বিশ্ববিদ্যালয় থেকে ক্লাসিক্যাল ট্রিপোস করেন যেখান থেকে তাকে বারে ডাকা হয়। ভারতে ফিরে তিনি মুহাম্মদ শফির জুনিয়র হিসাবে তার কর্মজীবন শুরু করেন যেখানে ফখরুদ্দিন আলী আহমেদ, যিনি পরে ভারতের পঞ্চম রাষ্ট্রপতি হয়েছিলেন, তার সহকর্মী ছিলেন এবং লাহোর হাইকোর্টে অনুশীলন শুরু করেন। তারপর তিনি তার অনুশীলন চালিয়ে যাওয়ার জন্য দিল্লিতে যান এবং অপরাধমূলক বিচারে তার দক্ষতার জন্য পরিচিত হন। তিনি নাগরিক প্রশাসনের সাথেও জড়িত ছিলেন এবং দিল্লি কর্পোরেশনের সদস্য হিসাবে তার চারটি মেয়াদে, তিনি ১৯৬০ থেকে ১৯৬৫ সাল পর্যন্ত তিন মেয়াদে দিল্লির মেয়র হিসাবে দায়িত্ব পালন করেছিলেন। জনসাধারণের কাজে অবদানের জন্য ভারত সরকার তাকে ১৯৬৪ সালে তৃতীয় সর্বোচ্চ বেসামরিক সম্মান পদ্মভূষণে ভূষিত করে। খ্যাতিমান শিল্পী আমেনা আহমেদ আহুজা ছিলেন তাঁর কন্যা। আহমেদ ১৯৭৫ সালে ৭১ বছর বয়সে মারা যান।   তথ্যসূত্র    বহিঃসংযোগ      বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী বিষয়শ্রেণী:দিল্লির মেয়র বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:১৯৭৫-এ মৃত্যু বিষয়শ্রেণী:১৯০৪-এ জন্ম বিষয়শ্রেণী:ভারতীয় ব্যারিস্টার বিষয়শ্রেণী:পাবলিক অ্যাফেয়ার্সে পদ্মভূষণ প্রাপক
" নিম্বুড়া " ( ইংরেজি : "লাইম") রাজস্থানের একটি ঐতিহ্যবাহী লোকগিতী। রাজস্থানের মাঙ্গানিয়ার সম্প্রদায়ের গাজী খান বার্না এটি প্রথম জনপ্রিয় করেছিলেন।  গানটি ক্ষেত থেকে লেবু আনার বিষয়ে আলোচনা করে। গানটি একটি রূপক সংগীত যার অন্তর্নিহিত অর্থ আছে   বাণিজ্যিক সংস্করণ  "নিম্বুড়া" গানটি ১৯৯৯ সালের হিন্দি চলচ্চিত্র হাম দিল দে চুকে সানাম এ ব্যবহার হয়েছিল। সঙ্গীতটি ইসমাইল দরবার দ্বারা রূপান্তরিত হয়েছিল এবং মেহবুব দ্বারা সংশোধিত হয়েছিল। "নিম্বুড়া" গানটি গেয়েছিলেন কবিতা কৃষ্ণমূর্তি এবং কারসান সাগাথিয়া এবং ঐশ্বরিয়া রাই বচ্চন, অজয় দেবগন এবং সালমান খানের উপর চিত্রিত হয়েছিল।   চিত্রসংগীত  চলচ্চিত্রের মধ্যে, গানটি রাজস্থানে একটি বিয়েতে নাচ হিসাবে পরিবেশিত হয়। প্রেমিক সমীর (সালমান খান) এর সাথে লড়াই করার পরে, নন্দিনী (ঐশ্বরিয়া রাই) বিয়েতে যখন এই গান্টিতে নৃত্য পরিবেশন করছিলেন তখন সে অতিথি বনরাজ (অজয় দেবগন) এর দৃষ্টি আকর্ষণ করে। নৃত্যের সৃজন ও রূপদান করেছিলেন স্বনামধন্য নৃত্যকার সরোজ খান ।   অন্যান্য সংস্করণ  আলিয়া ভাট 2017 ফিল্মফেয়ার অ্যাওয়ার্ডের জন্য একটি  পরিবেশনায় পুনরায় হাম দিল দে চুকে সানাম  -এ ব্যবহৃত নিম্বুড়া গানের সাথে নৃত্য করেছিলেন। একটি নীল গাগরা চোলি পরে, তিনি টেলিভিশন দর্শকদের জন্য নৃত্য পরিবেশন করেন। চলচ্চিত্রে ব্যভৃত মূল নাচের অংগ সঞ্চালনার ব্যবহার করেছিলেন তিনি।  ২০১৭ সালে, কনি মেটাক্সা, গ্রীক রিয়েলিটি শো ইয়োর ফেস সাউন্ডস ফেমিলিয়ার- এর একজন প্রতিযোগী, "নিম্বুড়া" গান গেয়েছিলেন এবং নাচ করেছিলেন। তার অভিনয় ও পরিবেশনা দিয়ে ১০ তম রাউন্ড জিতেছিলেন৷  গানটি ২০১৮ সালের ফেব্রুয়ারিতে দ্য লেট শো উইথ স্টিফেন কলবার্ট  -এ ব্যংগাত্মক ভাবে পরিবেশনা করা হয়েছিল। ভিডিওতে তারা ডিজিটালভাবে অজয় দেবগনের মাথা ডোনাল্ড ট্রাম্প জুনিয়রের সাথে প্রতিস্থাপিত করেছিলেন যাতে ভারতের দরিদ্র মানুষদের সম্পর্কে ট্রাম্পের মন্তব্যকে ব্যঙ্গ করা হয়।   পুরস্কার    সরোজ খান এই গানের জন্য শ্রেষ্ঠ কোরিওগ্রাফির  ২০০০ ফিল্মফেয়ার পুরস্কার  ২০০০ জি সিনে পুরস্কার শ্রেষ্ঠ মহিলা প্লেব্যাক গায়িকা কবিতা কৃষ্ণমূর্তি জন্য   তথ্যসূত্র   বিষয়শ্রেণী:রাজস্থানি সংস্কৃতি
থাম্ব|535x535পিক্সেল| চোল-চেরা পেরুমাল সম্পর্ক (আনুমানিক ৯ম-১০ম শতাব্দী) কো কিড়ান আদিকাল রবি নীলি ছিল মধ্যযুগীয় দক্ষিণ ভারতে চেরা পেরুমাল রাজ্যের রাণী / রাজকন্যাদের ঐতিহ্যবাহী উপাধি। প্রাথমিকভাবে ধারণা করা হয়েছিল যে কিড়ান আদিকাল একটি সঠিক প্রদত্ত নাম (কোন রাজকীয় উপাধি নয়) কিন্তু মনে করা হয় এই ধারণাটি ভুল।  এই উপাধিটি কেরালার রাজকুমারীরা (তামিল দেশে) চোল রাজকুমারদের সাথে বিয়ের পরেও ব্যবহার করে যেতেন।    নথি সমূহ  কেরালা এবং তামিলনাড়ু থেকে আবিষ্কৃত শিলালিপিতে নিম্নলিখিত শিরোনামটি দেখা গেছে।   চোলদের সাথে সম্পর্কিত নথি   চোল রাজা পরন্তক প্রথমের (৯০৭ - ৯৫৫ খ্রিস্টাব্দ) (ইআই ৭, ১৯ই)  তিরুনাভালুর / তিরুমানল্লুর শিলালিপিতে (আনুমানিক ৯৩৫ খ্রিস্টাব্দ, ২৮তম রাজত্বের বছর) চোল রাজকুমার রাজাদিত্যের মা  ছিলেন "কো কিড়ান আদিকাল"।Epigraphia Indica 7 (1902–03), no. 19a.  মালাইনাতু (কেরল) এর নান্দিক্কারাই পুত্তুর থেকে কানকরন কুনরাপ্পোজানের লালগুড়ি নথিতে উল্লেখ করা হয়েছে  "চেরামানার মাকালার" "কো কিড়ান আদিকাল" (পারান্তকের রানী)।South Indian Inscriptions 19 (1988), no. 408.  রাজা পরন্তক প্রথমের তিরুভোত্রিয়ুর শিলালিপিতে (৯৩৬ খ্রিস্টাব্দ, ২৯তম রাজত্ব বছর) উল্লেখ আছে "রবি নীলি" বা "কিড়ান আদিকাল" এর কথা, যিনি "চেরামানার" বা "কেরালা রাজা" বিজয়রাগের কন্যা, (সূচী ১৭ এবং এসআইআই ৩, ১০৩)।South Indian Inscriptions 3 (1920), no. 103.  তিরুভাল্লা তাম্রপাতে দেখা যায় "কিড়ান আদিকাল", তাঁর স্বামী রাজা পরন্তক প্রথমের সাথে। (লাইন ১০৯ - ১১১) (সূচী এ৮০ এবং টিএএস ২, ৩)  চেরা রাজা ইন্দু কোটার (আনুমানিক ৯৪৩ - ৯৬২ খ্রিস্টাব্দ) সাথে ত্রিক্কাকার শিলালিপিতে (৯৫৩ খ্রিস্টাব্দ) "কিড়ান আদিকাল চাতিরা শিখামনি"।  একটি সম্ভাবনা আছে যে রাজকন্যা (১) এবং (৩) এক জনকেই বোঝানো হয়েছে অথবা তাঁরা দুই বোন। যদি তাঁরা বোন হন, তাহলে রাজা পরন্তক প্রথম দুজন আলাদা চেরা পেরুমল রাজকন্যাকে বিয়ে করেছিলেন (তাঁর দুই ছেলে, রাজাদিত্য এবং অরিঞ্জয় চোলের মা)। চেরা রাজকন্যা এবং পরন্তকের মধ্যে বিবাহ, গ. ৯১০ খ্রিস্টাব্দে হয়েছিল, এটি গঙ্গার রাজা পৃথিবীপতি দ্বিতীয় হস্তিমল্লর উদয়েন্দিরামের শিলালিপিতে উল্লেখ করা হয়েছে।South Indian Inscriptions 2 (1895), no. 76: v. 8.  তাঞ্জাভুরের কিড়ান আদিকালের ভেলাম ("কিড়ান আদিকাল ভেলাম" বা "কিঝাই ভেলাম") তিনটি চোল শিলালিপিতে উল্লেখ করা হয়েছে।  সারঙ্গনাথ পেরুমল মন্দির, তিরুচিরাই, কুম্বকোনম (৫ম রাজত্ব বছর) (এসআইআই ১৯, ১৫০)।  ভেদারণ্যেশ্বর মন্দির, ভেদারান্যম, তিরুত্তুরাইপুন্ডি, তাঞ্জোর ( পরন্তক প্রথম, ৪৩তম রাজত্ব বছর) (এসআইআই ১৭, ৫৩০)।  নাগেশ্বরস্বামীন মন্দির, কুম্ভকোনম (আদিত্য দ্বিতীয় কারিকাল, ৪র্থ রাজকীয় বছর, রাজাদিত্যের মা) — "উদয়া পিরাত্তিয়ার কিড়ান আদিকাল" (এসআইআই ৩, ২০১) হিসাবে।<ref></cite> {{cite journal}}: Cite journal requires |journal= (help) </ref>   অন্যান্য চেরা পেরুমাল নথি  "রবি নীলি ওরফে কিড়ান আদিকাল", কুলশেখরের কন্যা এবং বিজয়রাগের স্ত্রী, একটি তিরুনান্দিকার শিলালিপিতে (খ্রিস্টীয় ৯ম শতাব্দী) (সূচী এ৭ এবং টিএএস ৪, ৩৬)।  ত্রিক্কাকার শিলালিপিতে "চাতিরা শিখামনি ওরফে কিড়ান আদিকাল" বা "পেরুমাত্তিয়ার" চেরা রাজা ইন্দু গোড়ার সঙ্গে (খ্রিস্টীয় ১০শতকের) (৯৫৩ খ্রি.) (সূচী এ২৪ এবং টিএএস ৩, ৩৬)।  তিরুভানচুলি / তিরুভালাঞ্জুলি মন্দির ( তাঞ্জোর ) শিলালিপিতে "কিড়ান আদিকাল" চেরা পেরুমল রমা কুলশেখরের (ফ্লু. ১১ শতকের শেষের দিকে) (এসআইআই  ৩, ২২১) উল্লেখ আছে।  তথ্যসূত্র  বিষয়শ্রেণী:১০ম শতাব্দীর ভারতীয় নারী বিষয়শ্রেণী:চোল রাজবংশ